CELEX: 32003R2296
Language: hu
Date: 2003-12-23 00:00:00
Title: Bizottság 2296/2003/EK rendelete (200 3. december 23.) a 2004. évre vonatkozóan a rizs és a tört rizs behozatalára vonatkozó egyes vámkontingensek kezeléséről és megnyitásáról szóló 327/98/EK rendelettől való eltérésről

54                 HU                                 Az Európai Unió Hivatalos Lapja                                               02/15. kötet
32003R2296
2003.12.24.                                      AZ EURÓPAI UNIÓ HIVATALOS LAPJA                                                       L 340/35
                                                BIZOTTSÁG 2296/2003/EK RENDELETE
                                                           (200 3. december 23.)
           a 2004. évre vonatkozóan a rizs és a tört rizs behozatalára vonatkozó egyes vámkontingensek kezeléséről
                                   és megnyitásáról szóló 327/98/EK rendelettől való eltérésről
           AZ EURÓPAI UNIÓ BIZOTTSÁGA,
           tekintettel az Európai Közösséget létrehozó szerződésre,
           tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL.
           jegyzékben meghatározott engedmények végrehajtásáról szóló, 1996. június 18-i 1095/96/EK tanácsi
           rendeletre (1), különösen annak 1. cikkére,
           tekintettel az Általános Vám- és Kereskedelmi Egyezmény XXIII. cikke alapján Thaifölddel folytatott tárgyalások
           eredményeinek elfogadásáról szóló, 1996. május 13-i 96/317/EKtanácsi határozatra (2), és különösen annak
           3. cikkére,
           mivel:
           (1)    A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia
                  és Szlovákia 2004. május 1-i Európai Unióhoz való csatlakozása lehetővé teszi számukra, hogy a jelenlegi
                  tagállamokra alkalmazandóakkal megegyező tisztességes feltételek mellett, jussanak hozzá a 327/98/EK
                  bizottsági rendelettel (3) bevezetett, rizs és tört rizs behozatalára vonatkozó vámkontingensekhez. Ezen
                  országok gazdasági szereplőinek ezért meg kell adni annak a lehetőségét, hogy a csatlakozást követően e
                  kontingensekből teljes mértékben részesüljenek.
           (2)    Azért, hogy a 2004. május 1. előtti és utáni állapotot tekintve a versenyhelyzet torzulása ne következzék
                  be, a 2004. évre előírt részletek ütemtervét módosítani kell, és a mennyiségek felosztását ki kell igazítani,
                  anélkül azonban, hogy a GATT XXIII. és XXIV. cikke (6) bekezdésével összhangban megkötött nemzetközi
                  megállapodásokban megállapított összmennyiségek, azaz a 63 000 tonna 1006 30 KN-kód alá tartozó,
                  vámmentesen behozható félig és teljesen hántolt rizs, 20 000 tonna 1006 20 KN-kód alá tartozó, 88 EUR/t
                  rögzített vámtételű hántolt rizs és 80 000 tonna 1006 40 KN-kód alá tartozó, 28 EUR/t-val csökkentett
                  behozatali vámtételű tört rizs behozatalára vonatkozó éves vámkontingensek módosulnának.
           (3)    Az e rendeletben előírt módosítások és kiigazítások 2004-ben a 327/98/EK rendelet 2. cikke (1)
                  bekezdésében meghatározott intézkedéseket váltják fel.
           (4)    Az e rendeletben előírt intézkedések összhangban vannak a Gabonapiaci Irányítóbizottság véleményével,
           ELFOGADTA E RENDELETET:
                                                                    1. cikk
           A 327/98/EK rendelet 2. cikke (1) bekezdésétől eltértve, az említett rendelet 1. cikke szerinti éves
           vámkontingenseket 2004. évre vonatkozóan a Közösségbe irányuló behozatal számára a következő feltételekkel
           kell megnyitni:
           (1) HL L 146., 1996.6.20., 1. o.
           (2) HL L 122., 1996.5.22., 15. o.
           (3) HL L 37., 1998.2.11., 5. o. A legutóbb a 2458/2001/EK rendelettel módosított rendelet (HL L 331., 2001.12.15., 10. o.)
 ---pagebreak--- 02/15. kötet       HU                               Az Európai Unió Hivatalos Lapja                                         55
           a) 63 000 tonna, 1006 30 KN-kód alá tartozó félig vagy teljesen hántolt rizst (kontingens-tételszám: 09.4076)
              kell származási ország és időszakok szerint felosztani a következők alapján:
                                                           Január            Május                 Július        Szeptember
              Amerikai Egyesült Államok                     9 681           19 360                 9 680              –
              Thaiföld                                    10 727              5 364                5 364              _
              Ausztrália                                      –               1 019                  –                –
              Más származási országok                         –               1 805                  –                –
                                            Összesen      20 408            27 548               15 044               –
           b) 20 000 tonna, 1006 20 KN-kód alá tartozó hántolt rizst (vámkontingens-tételszám: 09.4077) kell származási
              ország és időszakok szerint felosztani a következők alapján:
                                                           Január            Május                Július         Szeptember
              Ausztrália                                   2 608              5 214               2 607               –
              Amerikai Egyesült Államok                    1 911              3 821               1 910               –
              Thaiföld                                        –               1 812                  –                –
              Más származási országok                         –                 117                  –                –
                                            Összesen       4519             10 964                4517                –
           c) 80 000 tonna, 1006 40 KN-kód alá tartozó tört rizst (vámkontingens-tételszám: 09.4078) kell származási
              ország és időszakok szerint felosztani a következők alapján:
                                                                                  Január                       Május
              Thaiföld                                                           13 866                       27 734
              Ausztrália                                                           4 304                       8 609
              Guyana                                                               2 834                       5 669
              Amerikai Egyesült Államok                                            2 427                       4 854
              Más származási országok                                              3 234                       6 469
                                                             Összesen            26 665                       53 335
                                                                  2. cikk
           Ez a rendelet az Európai Unió Hivatalos Lapjában való kihirdetését követő harmadik napon lép hatályba.
           Ezt a rendeletet 2004. január 1-től december 31-ig kell alkalmazni.
                    Ez a rendelet teljes egészében kötelező és közvetlenül alkalmazandó valamennyi tagállamban.
                    Kelt Brüsszelben, 2003. december 23-án.
                                                                                         a Bizottság részéről
                                                                                           Franz FISCHLER
                                                                                          a Bizottság tagja